Auksė Treinytė

Auksė Treinytė-Dauderienė (g. 1952 m. liepos 30 d. Vilniuje) – Lietuvos ir TSRS šaulė, daugkartinė Pasaulio ir Europos čempionė ir rekordininkė, tarptautinės klasės sporto meistrė (kulkinis šaudymas, pistoletas).

 Biografija 
1970 m. baigė Vilniaus Antano Vienuolio vidurinę mokyklą. Nuo 1970 iki 1975 m. studijavo ir baigė Vilniaus inžinerinį statybos institutą, inžinierė–ekonomistė. 

1991 m. atėjo dirbti į Krašto apsaugos ministeriją, Savanorišką krašto apsaugos tarnybą. 1992 m. suteiktas vyresnės leitenantės laipsnis, nuo 1995 m. - kapitonės. 1997 m. išėjo į atsargą, dirbo privačios firmos direktore saugos klausimams, vadovavo Gariūnų turgavietės Automobilių prekybos centro apsaugininkų būriui. Iki 2009 m. buvo Teisės instituto Ūkinės dalies skyriaus vedėja. Sporto rentininkė.

Gyvena Rykantuose (Trakų rajonas), veisia Kaukazo aviganius.Medalių blizgesį pakeitė šunų lojimas (P. 91-94)

 Sportiniai pasiekimai 
Jau būdama penkiolikmetė įvykdė sporto meistrės normatyvą (bet ja netapo – šį vardą suteikdavo tik sulaukus šešiolikos).

 1969–1996 m. Daugkartinė Lietuvos mažojo kalibro sportinio pistoleto (MP) ir pneumatinio pistoleto (PP) rungčių čempionė ir rekordininkė.
 Daugkartinė TSRS čempionė ir prizininkė, 3 kartus TSRS rekordininkė
 1981–1984 m. TSRS taurės laimėtoja
 Europos komandinių MP (1982 m., 1983 m.) ir PP (1983 m.) rungčių čempionė, PP rungties sidabro medalio laimėtoja (1982 m.), MP (1981 m.) ir PP (1982 m.) rungčių individualių varžybų sidabro medalių laimėtoja.
 Pasaulio MP ir PP komandinių varžybų čempionė, PP individualių varžybų sidabro medalio laimėtoja (1982 m., Venesuela)
 1981 m. Pasaulio ir Europos rekordininkė 

 Rezultatai 
1982Europos čempionatasRoma,  225 m pistoletas590 tšk.1982Pasaulio čempionatasKarakasas,  210 m orinis šautuvas380 tšk.1982Pasaulio čempionatasKarakasas,  725 m pistoletas582 tšk.1982Pasaulio čempionatasKarakasas,  110 m orinis šautuvasTSRS komanda1982Pasaulio čempionatasKarakasas,  125 m pistoletasTSRS komanda1983Europos čempionatasBukareštas,  225 m pistoletas590 tšk.1983Europos čempionatasDortmundas,  710 m orinis pistoletas374 tšk.

 Šaltiniai 

Kategorija:Lietuvos šauliai
Kategorija:Europos rekordininkai